open-index/open-wikipedia-markdown huggingface dataset:
Sydney sentrum

**Sydney Central Business District** (**CBD**) er hovedområdet for handel og sentrum av Sydney i Australia. Området strekker sørover omtrent tre kilometer fra Sydney Cove, området hvor de første europeiske nybyggerne bosatte seg. Nord–sør-aksen går fra Circular Quay i nord til Central railway station i sør. Øst–vest-aksen går fra en serie parkområder som inkluderer Hyde Park, The Domain, Royal Botanic Gardens og Farm Cove i Sydney Harbour i øst; til Darling Harbour og veien Western Distributor i vest. Det er det største og travleste handelssentrum i Australia.

Sydney Central Business District brukes også noen ganger i omtale til å inkludere de omkringliggende bydelene Pyrmont og Woolloomooloo.

## Geografi
Sydney CBD er et område tett med skyskrapere og andre bygninger, ispedd flere parker som Hyde Park, The Domain, Royal Botanic Gardens og Wynyard Park. George Street er Sydney CBDs hovedgate i nord–sør-retning. Gatene går i et litt bøyd kvadratur i det sørlige CBD, mens i den eldre nordlige delen møtes gatene i flere forskjellige kvadrater som reflekterer hvordan de ble anlagt i tidlig bosetting for å følge vinden og retning mot Circular Quay. CBD løper langs to åskammer nedenfor Macquarie Street og York Street. Mellom disse åskammene er Pitt Street, som løper omtrent samme kurs som den tidligere bekken Tank Stream (nå i tunnel). Bridge Street tok navnet sitt fra en bro som gikk øst–vest over denne bekken. Pitt Street er handelssentrumet av byen og inkluderer Pitt Street Mall og Sydney Tower. Macquarie Street er et historisk område hvor man finner bygninger som delstatsparlamentet Parliament House og tinghuset Supreme Court of New South Wales.

## Styresett
Administrativt faller Sydney CBD under kommunen City of Sydney. New South Wales state government har også fullmakter over en del av området, spesielt via Sydney Harbour Foreshore Authority. Det er en organisasjon som styrer utvikling av sjøkanten i visse områder i Sydney.

## Handelssentrum
Sydney CBD huser mange av Australias høyeste skyskrapere, inkludert Governor Phillip Tower, MLC Centre og World Tower, det siste består hovedsakelig av leiligheter. Den høyeste strukturen er Sydney Tower på 309 meter, men dagens begrensninger på byggehøyde hindrer nybygg over 235 meter.

Sydney CBD er også hjem for mange av Australias største firma, og huser også Asia-Pacific-hovedkontor for mange store internasjonale firma. Den finansielle sektoren opptar mye av kontorkapasiteten, med store firma som Commonwealth Bank of Australia, Citibank, Deutsche Bank, Macquarie Bank, AMP Limited, Insurance Australia Group, AON, Marsh, Allianz, HSBC, AXA og ABN Amro.

## Kultur
Hver januar feirer byen Sydney Festival. Det er kunst, musikk og danseforestillinger både utendørs og innendørs. Australsk og internasjonalt teater blir også vist denne måneden, inkludert aboriginerteater og moderne scenekunst. Mange av forestillingene er gratis.

Sydney kan skryte av en livlig kafe kultur komplimentert av klubber og barer spredt rundt hele sentrum med større konsentrasjoner langs Oxford Street og Darling Harbour.

## Referanser


## Eksterne lenker
*
Flaskebørsteslekten

**Flaskebørsteslekten** (*Callistemon*) er en planteslekt i myrtefamilien innenfor ordenen Myrtales. Den omfatter 34 arter av busker og løvtrær med utbredelse i tempererte strøk i østlige og sørlige Australia, og inkluderer fire arter på Ny-Caledonia. På engelsk kalles den «Bottlebrush».

Artene er ofte busker på 0,5 – 2 meter, eller lave løvtrær inntil 15 meter høye. Blomstrene er oftest røde, men kan også være gule, oransje, grønne og hvite. Noen arter slipper frøene årlig, andre er avhengig av brannspredning. Et eksemplar av *Callistemon citrinus * ble plantet i Kew Gardens i London i 1789, og er populære som spektakulære prydplanter.

## Arter
Artene i flaskebørsteslekten omfatter:
* *[[Callistemon acuminatus]]*  
* *[[Callistemon brachyandrus]]* 
* *[[Callistemon chisholmii]]* 
* *[[Callistemon citrinus]]* «Crimson Bottlebrush»
* *[[Callistemon coccineus]]*
* *[[Callistemon comboynensis]]* 
* *[[Callistemon flavovirens]]* 
* *[[Callistemon formosus]]* 
* *[[Callistemon forresterae]]* 
* *[[Callistemon genofluvialis]]* 
* *[[Callistemon glaucus]]* 
* *[[Callistemon kenmorrisonii]]* 
* *[[Callistemon linearifolius]]* 
* *[[Callistemon linearis]]* 
* *[[Callistemon montanus]]* 
* *[[Callistemon nervosus]]*  
* *[[Callistemon nyallingensis]]* 
* *[[Callistemon pachyphyllus]]*  
* *[[Callistemon pallidus]]*
* *[[Callistemon pauciflorus]]* 
* *[[Callistemon pearsonii]]* 
* *[[Callistemon phoeniceus]]* 
* *[[Callistemon pinifolius]]* 
* *[[Callistemon pityoides]]* 
* *[[Callistemon polandii]]* 
* *[[Callistemon pungens]]*  
* *[[Callistemon recurvus]]*  
* *[[Callistemon rigidus]]* 
* *[[Callistemon rugulosus]]* «Scarlet Bottlebrush»
* *[[Callistemon salignus]]* 
* *[[Callistemon shiressii]]* 
* *[[Callistemon sieberi]]* 
* *[[Callistemon subulatus]]* 
* *[[Callistemon viminalis]]* «Weeping Bottlebrush»
* *[[Callistemon viridiflorus]]*

## Eksterne lenker
*
Hans Stiglund

**Hans Bertil Stiglund** (født 8. juni 1955 i Haparanda i Sverige) er en svensk teolog. Fra 2002 til 2018 var han luthersk biskop i Luleå stift  i Svenska kyrkan. Han ble presteviet i 1980 for Göteborgs stift av biskop Bertil Gärtner. 

Hans Stiglund gjennomførte sine teologiske studier ved Uppsala universitet i årene 1974–1980 og slutteksamen 1980. Han var *kyrkoadjunkt* og komminister i Forshälla pastorat i Göteborgs stift 1980–1987, vikarierende kyrkoadjunkt i Överluleå pastorat, Luleå stift 1981–1982, kyrkoherde i Pajala pastorat i Luleå stift i 1987–1991, kyrkoherde i Nedertorneå-Haparanda pastorat i Luleå stift i 1991–2002. 

Da Hans Stiglund vant biskopsvalget raste en debatt om kvinnelige prester i stiftet; dette bl.a. etter det at læstadianerne hadde sagt de ville forlate Svenska kyrkan dersom en kvinne ble valgt.

Grunnen til at Stiglund i sin tid ble presteviet i nettopp Göteborgs stift i 1980 og ikke i Luleå var at han da nektet å la seg prestevie sammen med kvinner. Stiglund var dessuten medlem i Svenska kyrkans fria synod som var i mot ordningen med kvinnelige prester til og med 2002.

## Referanser


## Eksterne lenker
* Svenska kyrkan Luleå stift: Biskopen
Dieudonne Saive

**Dieudonné Joseph Saive** (født 1889, død 1973) var en belgisk våpendesigner som jobbet for Fabrique Nationale i Liège i Belgia.

Saive jobbet først sammen med John Browning og overtok som FNs sjefsdesigner etter Brownings død i 1926.
Saive jobbet videre med Brownings 9mm pistol og ferdigstilte denne i 1935. Pistolen, som fikk navnet GP35 (Grand Puissance 35) eller det mer kjente navnet Browning Hi-Power, var den første 9mm pistolen som brukte et magasin der patronen lå dobbeltradigt i magasinet. Dette gav pistolen en magasinkapasitet på 13 skudd, banebrytende i en tid da de fleste samtidige 9mm pistoler bare hadde en magasinkapasitet på 8. Pistolen brukte også en nye mekanisme for låsing og opplåsing av sleide til løp, en mekanisme som fortsatt brukes i de aller fleste pistoler i dag.

I 1932 forbedret Saive konstruksjonen i Brownings **7.62 AN/M2 maskingevær** beregnet for bruk i fly, og fikk skuddtakten opp til 1200 rpm, og forbedret den igjen i 1938 og presset skuddtakten opp til 1500 rpm.

Saives mest velkjente design er hans egne gassopererte automatgevær, **FN Model 1949 (FN-49)** og det som senere ble en av de mest utbredte riflene i verden, FN FAL.
Det internasjonale skøyteforbundet

**Det internasjonale skøyteforbundet** (engelsk: *International Skating Union*, **ISU**) er det internasjonale forbundet for hurtigløp på skøyter, kunstløp og kortbaneløp på skøyter, grunnlagt i Scheveningen i Nederland den 23. juli 1892. Grunnleggelsen var en følge av et ønske om å standardisere internasjonale lover og regler innen skøytesporten, og at de skulle stå ansvarlig for organisering og arrangering av internasjonale stevner og mesterskap. Dagens hovedkvarter ligger i Lausanne i Sveits.

Det første ISU-arrangerte verdensmesterskapet i hurtigløp gikk av stabelen i 1893 i Amsterdam i Nederland. I 1895 bestemte ISU at kun amatører kunne delta i deres konkurranser og mesterskap. Det første verdensmesterskapet i kunstløp arrangert av ISU var i februar 1896 i St. Petersburg i Russland. 

USA og Canada startet et konkurrerende forbund, *the International Skating Union of America (ISUA)* i 1907. I løpet av de neste to årene hadde tolv europeiske nasjoner meldt seg inn i ISU, mens ISUA kun hadde de to nordamerikanske medlemmene. Canada meldte seg inn i ISU i 1911, slik at USA ble eneste medlem i ISUA,og forbundet opphørte å eksistere i 1927.
De første årene var det sjelden at europeiske og nordamerikanske utøvere møttes.

ISU arrangerte sitt første VM for kortbaneløp på skøyter i 1976. På den tiden ble grenen kalt «Innendørs skøyteløp», men fikk sitt nåværende navn etter at ishockeyrink ble innført som standard bane. 

ISU hadde per 2008 63 medlemsnasjoner.

## ISU-mesterskapene

I tillegg til andre stevner og konkurranser, arrangerer ISU følgende mesterskap:

## Presidenter i ISU
 
* 1892&ndash;1894  Pim Mulier
* 1894&ndash;1924  Viktor Balck 
* 1925&ndash;1937  Ulrich Salchow 
* 1937&ndash;1945  Gerrit W. A. van Laer 
* 1945&ndash;1953  Herbert J. Clarke 
* 1953–1967  James Koch 
* 1967–1967  Ernst Labin 
* 1967&ndash;1980  Jacques Favart 
* 1980&ndash;1994  Olaf Poulsen 
* 1994&ndash;2016  Ottavio Cinquanta
* 2016&ndash;2022  Jan Dijkema
* 2022&ndash;   Kim Jae-youl

## Kongresser i ISU
Fram til i dag har ISU arrangert 56 kongresser, den 57. i juni 2018 blir i Sevilla, Spania.

## Nasjonale skøyteforbund
Liste over nasjonale skøyteforbund som var medlem av ISU i 2008.

* (1) – Hurtigløp på skøyter
* (2) – Kunstløp

## Se også
* Hurtigløp på skøyter og Verdenscupen på skøyter
* Kunstløp og ISU Grand Prix
* Kortbaneløp på skøyter

## Referanser


## Eksterne lenker
* 
*  ISU Judging System  – Offisielt nettsted for ISUs dommersystem
*  ISU Communication No. 1827 – ISU Members 2013/14
*  Skating and Olympism  i Olympic Review 199 – mai 1984 på www.la84foundation.org
*
Flaktveit skole

**Flaktveit skole** er en kommunal barneskole på Flaktveit i Åsane bydel i Bergen kommune. Skolen ble oppført i årene 1985-1991. Arkitektene var Jarle Pedersen og Jan Haaland. Skolen åpnet i 1985 og er dimensjonert for 400 elever. 

Skolen ble i 2008, som den første skolen i Bergen, sertifisert som "grønn skole" av den internasjonale miljøorganisasjonen Foundation for Enviromental Education (FEE). De sorterer restavfall, plast, matavfall, papir og papp, glass og batterier.

Flaktveit skole feiret i 2010 sitt 25-årsjublieum.

Bergen Byarkiv oppbevarer arkivet etter skolen.   

## Referanser


## Eksterne lenker
* 
* 
*  Flaktveit skole - oppslagsverket oVe, artikkel av  Vebjørn Elvebakk, Bergen Byarkiv.
Føroya Handilsskúli

**Føroya Handilsskúli** var en handelsskole på Færøyene. Føroya Handilsskúli ble etablert i Tórshavn i 1984, etter at fagene hadde vært tilbudt som kveldsundervisning rundt om på Færøyene i mer enn 35 år. Skolen fikk i 1990 også en avdeling i Kambsdalur. Handelsskolen drev i hovedsak undervisning på videregående nivå, men tilbød også noen høyere utdannelser på avdelingen i Tórshavn. I skoleåret 2011/2012 hadde skolen til sammen 597 elever, studenter og kurselever i Tórshavn og 227 i Kambsdalur. I 2015/2016 ble de to avdelingene av Føroya Handilsskúli fusjonert inn i de nye skoleinstitusjonene på videregående nivå i Tórshavn og Kambsdalur, og opphørte som en selvstendig institusjon. 

## Referanser
Helvetica

**Helvetica** er en meget vanlig grotesk skrifttype som opprinnelig ble utviklet i 1957 av den sveitsiske skriftformgiveren Max Miedinger sammen med Eduard Hoffmann. Siden da er det utviklet flere tilsvarende skrifttyper, hvorav Arial, designet i 1982, er den mest alminnelig. Det er kun mindre forskjeller i de store bokstavene C, G og R foruten de små bokstavene a, e, r og t som i vesentlig grad skiller de to skifttypene.

Skrifttypen Helvetica blir anvendt i mange varemerker, blant annet 3M, American Airlines, AT&T, BMW, Lufthansa, Tupperware, Toyota, General Motors, BASF, Panasonic, Nestlé og AGFA.

Dokumentarfilmen *Helvetica* hadde premiere i 2007, femti år etter lanseringen av skrifttypen. Filmen er regissert av Gary Hustwit og forteller historien bak skrifttypen. Museum of Modern Art i New York City hadde i tillegg en utstilling i anledningen jubileet.

## Historie
 
Helvetica ble utviklet i 1957 av Max Miedinger sammen med Eduard Hoffmann ved Haas'sche Schriftgiesserei (Haas’ skriftstøperi) i Münchenstein i Sveits. Haas ønsket å formgi en ny grotesk (sans-serif) skrifttype som kunne konkurrere med den da suksessfulle Akzidenz-Grotesk på det sveitsiske markedet. Den ble opprinnelig kalt for «Neue Haas Grotesk», og dens design var basert på Schelter-Grotesk og Haas’ Normal Grotesk. Målet med den nye designen var å skape en nøytral skrifttype som hadde stor klarhet, ingen vesentlig mening i sin form, og som kunne bli brukt i en stor rekke trykksaker av ulik art.

Da Linotype adopterte Neue Haas Grotesk (som ikke hadde blitt planlagt for å bli en komplett mekanisk skrifttype) ble dens formgivning omarbeidet. Etter at skrifttypen Univers hadde suksess videreutviklet Arthur Ritzel fra skriftstøperiet Stempel den nye skrifttypen Neue Haas Grotesk til en større typefamilie.

I 1960 ble skrifttypens navn endret av Haas' tyske moderselskap Stempel til Helvetica (avledet fra *Confoederatio Helvetica*, det latinske navnet for Sveits) for å gjøre skrifttypen mer tilgjengelig internasjonalt. Det var først ment å hete «Helvetia», men det ble avvist av Eduard Hoffmann, og slo fast at navnet var «Helvetica» da det betydde «sveitsisk» framfor «Sveits».

## Referanser


## Litteratur
* Wallis, Lawrence W.: *Modern Encyclopedia of Typefaces 1960-90*. Lund Humphries Publishers Ltd: 2000. ISBN 0 85331 567 1.
* Müller, Lars; Malsy, Victor (red.); Langer, Axel; Kupferschmid, Indra: *Helvetica forever. Story of a typeface*. Lars Müller Publishers 2007. ISBN 978-3-03778-121-0

## Eksterne lenker
* Typophile Typowiki: Helvetica
Blyforgiftning

**Blyforgiftning** (også kalt **saturnisme**, fra fransk *saturnisme*, «blyforgiftning»; til *saturne*, betegnelse for bly, brukt av alkymister, + *-isme*) er en type metallforgiftning forårsaket av bly i organismen. Symptomer kan bestå av magesmerter, forstoppelse, hodepine, irritabilitet, hukommelsesproblemer, infertilitet og prikking i hender og føtter. Det forårsaker nesten 10 % av psykisk utviklingshemming av ellers ukjent årsak og kan resultere i atferdsproblemer. Noen av effektene er permanente. I alvorlige tilfeller kan anemi, anfall, koma eller død forekomme.

Eksponering for bly kan oppstå av forurenset luft, vann, støv, mat eller forbrukerprodukter. Blyforgiftning utgjør en betydelig økt risiko for barn ettersom de er langt mer sannsynlig å innta bly indirekte ved å tygge på leker eller andre gjenstander som er belagt med blymaling. Mengden bly som kan absorberes av barn er også høyere enn for voksne. Eksponering på jobb er en vanlig årsak til blyforgiftning hos voksne med visse yrker i særlig risiko. Diagnose er vanligvis ved å måle blynivået i blodet. Centers for Disease Control and Prevention i USA har satt den øvre grensen for blynivået i blodet for voksne til 10 µg/dl (10 µg/100 g) og for barn til 3,5 µg/dl, tidligere før oktober 2021 til 5 µg /dl. Forhøyet bly kan også oppdages ved endringer i røde blodceller til barn som er sett på røntgenbilder.

Blyforgiftning kan forebygges. Det kan skje ved individuell innsats som fjerning av blyholdige gjenstander fra hjemmet, innsats på arbeidsplassen som forbedret ventilasjon og overvåking, statlige og nasjonale retningslinjer som forbyr bly i produkter som maling, bensin, ammunisjon, hjulvekter, og fiskesøkker, reduserer tillatte nivåer i vann eller jord, og sørger for opprydding av forurenset jord. Arbeidernes utdanning kan også være nyttig. De viktigste behandlingene er fjerning av blykilden og bruk av medisiner som binder bly slik at det kan elimineres fra kroppen, kjent som kelatterapi. Kelatterapi hos barn anbefales når blodnivåene er høyere enn 40–45 µg/dl. Medisiner som brukes er blant annet *dimerkaprol*, *edetatkalsiumdinatrium* og *succimer*.

## Referanser


## Eksterne lenker
* «Blyforgiftning», *NHI.no*
* «Blyforgiftning – en oversikt», ''Tidsskriftet.no (Den norske legeforeningen)
Karine Philippot

**Karine Laurent Philippot** (født 29. oktober 1974 i Mulhouse) er en fransk tidligere langrennsløper. Hun bor i Rougemont og representerte skiklubben *Emhm Ranspach*. Hun hadde sin styrke i fristil og hennes beste verdenscupresultatat var en andreplass på 10 km fristil.

## Karriere
Philippot tok sin første seier i FIS-renn på 10 km fristil den 11. februar 1995, og per 24. april 2009 har hun to seire i FIS-renn og en seier i kontinentalcupen. Hun debuterte i verdenscupen på 10 km fristil i Gällivare i 1995, og i desember 1996 tok hun sine første verdenscuppoeng med en 22.-plass på 15 km fristil. Under VM i Trondheim i 1997 tok hun 17.-plass på 15 km fristil, og slo dermed sin personlige bestenotering i verdenscupen. 

Philippot deltok i sitt første OL i Nagano i 1998, og hun hadde en 22.-plass på 30 km fristil som sitt beste resultat. På fristilsprinten i Kitzbühel i desember 1999 tok hun sin første topp-ti plassering i verdenscupen, og i mars samme sesong tok hun sjuendeplass på fristilsprinten i Lahtis. Hun ble nummer 26. i verdenscupen sammenlagt og per 2009 har den sesongen vært hennes nest beste med tanke på sammenlagtplassering i verdenscupen.

Under VM på samme sted i 2001 tok hun nytt besteresultat i VM-sammenheng ved en 12.-plass på 10 km dobbel jaktstart, og under OL i Salt Lake City i 2002 tok hun sin første topp-ti plassering i mesterskapssammenheng, en åttendeplass på 15 km fristil, fellesstart. 

En måned senere tok Philippot fjerdeplass på 30 km fristil i Oslo, men frem til 2005 hadde hun ingen ytterligere sportslig fremgang. Under VM i Oberstorf i 2005 tok hun sjetteplass på sprintstafetten sammen med Aurélie Storti og en niendeplass på stafetten, men hennes beste individuelle plassering var bare en 15.-plass på 10 km fristil. Like etter VM tok hun imidlertid sin første pallplassering i verdenscupen, en tredjeplass på 10 km fristil i Lahtis. 

Under OL i Torino i 2006 var hun med på å ta niendeplass på stafetten og 11.-plass på 30 km fristil, fellesstart. Hun ble nummer 12 i Tour de Ski 2006/07 og tok en sjette- og en sjuendeplass i enkeltrenn. Den 16. februar 2007 tok hun andreplass på 10 km fristil i Changchun, kun slått av tsjekkiske Kateřina Neumannová. Sesongen 2006/07 har også vært Philippots beste med tanke på verdenscupplassering sammenlagt, og hun ble nummer 18.

Den påfølgende sesongen gikk derimot mye tyngre. Hun ble bare nummer 62 i verdenscupen sammenlagt og tok ingen topp-ti plasseringer. Sesongen 2008/09 gikk bedre igjen, og under VM i Liberec tok hun sitt til nå beste individuelle resultat i VM-sammenheng, en 11.-plass på 30 km fristil, fellesstart. Hun hadde tre sjuendeplasser som beste resultat og ble nummer 30 i verdenscupen sammenlagt.

### Sammenlagtresultater i verdenscupen i langrenn

## Referanser


## Eksterne lenker
* 
* Karine Philippots offisielle hjemmeside
Arendal havn

**Arendal havn** er en havn i Eydehavn ved Tromøysund, i den østlige del av Arendal kommune. Havnen konkurrerer med Kristiansand havn og Grenland. Havnen ble tatt i bruk som Arendal havn i 2008, men det har vært havn på stedet siden tidlig på 1900-tallet. De gode naturgitte forhold for dypvannskai var årsaken til at industristedet Eydehavn ble lokalisert nettopp her.

## Nyanlagt havn
Arbeidet ble påbegynt i 2006, og havna var ferdig i 2008. I tilknytning til havna og havneaktivitetene er det satt av arealer for industri. Det ble fylt ut 50&nbsp;000 m³ med stein i sjøen, det ble brukt 8&nbsp;000 m³ betong i kaien, og selve kaiarealet er på 5&nbsp;300 m². Kaien er 326 meter lang. Det skal bygges ny vei på omtrent 1&nbsp;200 meter inn til anlegget fra riksvei 410, og flere løsninger har vært aktuelle, både med en og to tunneler. Den siste løsningen ble valgt, og det innebærer også oppretting av tre rundkjøringer.

## Åpning
Åpningen 22. juli 2008 ble holdt med konserten «Transformasjon Eydehavn» under Canal Street 2008, med blant annet deLillos og Bertine Zetlitz. Utenriksminister Jonas Gahr Støre skulle ha åpnet havnen, men meldte forfall i siste liten.

Det er lagt til rette for bygging av direkte veiforbindelse mellom havna og fylkesvei 410. Denne veien skal bygges videre til Longum og batterifabrikken. Reguleringsplan er vedtatt. 

Det legges også til rette for en ammoniakfabrikk som skal produsere grønn ammoniakk.

## Historie
Arealene som benyttes til Arendal havn var tidligere kai og industriområde for bedriften Arendal Smelteverk, men ble frigjort da ovnshusdriften ble innstilt i 2005. 

*Arendal havn, Eydehavn* erstattet gamle *Arendal havn* ved Tollbodkaia i Arendal sentrum. Denne havna ble anlagt tidlig på 1900-tallet ved Barbubukt nær ved Dampskipskaia i Arendal sentrum og Arendal stasjon på den andre siden. Tollbod, havnelager, malmsiloer og fiskemottak med var  enheter i dette havneanlegget. Tilknytningen til Arendalsbanen og Sørlandsbanen var en viktig lokaliseringsfaktor.

## Avstander
* Göteborg – 117 nautiske mil
* Bremerhaven – 318 nautiske mil
* Hamburg – 350 nautiske mil
* Rotterdam – 425 nautiske mil
* Amsterdam – 406 nautiske mil
* Antwerpen – 539 nautiske mil

## Eksterne lenker
* Arendal havn- uten havna ingen by på Kystreise.no
* 
* Arendal Havn
* Eydehavn vekst
Peramataki

**Peramataki** er et tradisjonelt seilfartøy fra den greske øya Lesvos i Egeerhavet med en kort mast for et stort latinerseil.

Som en av de minste seilbåtene har ikke peramatakien baugspryd på forstevnen og er en spissgattet båt. Lengden kan være opp til 8 meter. Båttypen er hovedsakelig brukt til kystfiske. Seilarealen er stort i forhold til båtens dimensjoner. Navnet kom av utseendet som minnet sterkt om det større seilfartøyet perama.

Springet på baugen er like stort som på peramaen og dessuten vakkert på et hvitmalt skrog med fine linjer. Som de fleste tradisjonelle fraktfartøyer har den et «lokk» eller båtdekk opp mot relingen, men en åpning midtskips som kan ha luke.

## Eksterne lenker
* Bildegalleri av modellen Peramataki
* Bilde av en peramataki med motor og åretofter
* Båtbyggeren Grigoris Grigorious peramataki-båten
* Bildegalleri av en modell som ble bygget
Urge Intense

**Urge Intense** var en energidrikk markedsført av The Coca-Cola Company og ble lansert i Norge i 2009. Facebook-gruppen som fikk Urge tilbake på 1,5 liters flasker var involvert i utviklingen av Urge Intense.

Urge intense Red Sting ble tatt ut av produksjon Q1 2012, den ble erstattet på markedet av Urge intense Inferno.

Drikken selges på 0,5 liters drikkebokser og har et høyt nivå av koffein på 32&nbsp;mg per 100ml.

## Varianter
* Triple Rush (ute av produksjon)
* Red Sting   (ute av produksjon)
* Inferno (ute av produksjon)
* Wild Mango (ute av produksjon)

## Referanser
Keepmoat Stadium

**Keepmoat Stadium**, også kalt **Eco-Power Stadium** av sponsormessige årsaker er et fotballstadion i byen Doncaster, England. Det ble åpnet i 2007, og er hjemmebanen til Doncaster Rovers, damelaget Doncaster Rovers Bells og rugby league-laget Doncaster Lakers. Det er en del av det større komplekset Lakeside Sports Complex.

## Historikk
Doncaster Rovers spilte tidligere på stadionet Belle Vue inntil de flyttet til det nye stadionet i 2007. Den første offisielle kampen var 1. januar 2007 da de vant 3-0 over Huddersfield Town FC.

19. juni 2012 ble det bekreftet at Rovers hadde sikret seg en 99-årig leieavtale på stadionet av Doncaster bystyre.

Tilskuerrekorden er fra 1. april 2008 mot Leeds United da 15 001 så kampen.

## Tribuner
Stadionet er lukket med ett tribunenivå og seter i svingene. Det er inndelt i fire seksjoner:

* East Stand (langside) - per 2025 sponset av Dynasonic. Delen mot hjørnet i sørøst er familietribunen.
* West Stand (langside) - delen hvor spillerne og de ansatte ankommer stadionet. Også kjent som *James Coppinger West Stand* etter tidligere spiller James Coppinger som spilte 614 seriekamper for Doncaster i årene 2004-2021. 
* South Stand (kortside) - også kjent som *the Blank Bank.* Det er stedet for Doncasters ultras (kalt the Blank Bank) står.
* North Stand (kortside)  - seksjonen for bortesupportere.

## Bildegalleri

Doncaster, from the football stadium to the racecourse (aerial 2014) - geograph.org.uk - 4163030.jpg|Sportskomplekset fra luften
Half time - Inside The Keepmoat Stadium, Doncaster - geograph.org.uk - 4388667.jpg|Innsiden av stadion under en kamp i 2015
Town fans gather at the Eco-Power Stadium - geograph.org.uk - 7585412.jpg|Innsiden av stadion under en kamp i 2015


## Referanser


## Eksterne lenker
*
Jimmie Rodgers

**Jimmie Rodgers** (født 8. september 1897 i Meridian i Mississippi, død 26. mai 1933 i New York) var en amerikansk countrymusiker. 

Han var en av de tre første som ble innvalgt i Country Music Hall of Fame da det ble etablert 1961, de to andre var Fred Rose og Hank Williams. Han ble innvalgt i Rock and Roll Hall of Fame i 1986 i kategorien «Early influence» («Banebrytende artist»).

## Referanser


## Eksterne lenker
* 
* 
*
Scafe

**Scafe** er en gresk fiskebåt med rak og vertikal forstevn fra kjøl til baugsprydet på et skrog med meget kort kjøl og akterspeil på akterenden. Denne båttypen er av nyere dato i sammenligning med de andre tradisjonelle fartøyene i Hellas tilbake til 1800-tallet.

Riggingen er en «sakoleva»-rigg med skværseil og en stor spriseil med lang stang på den samme masten som ikke heller så sterkt forover som på den klassiske båttypen sacoleva. Dertil hadde man to klyverseil mot baugsprydet samt et stagseil og en aktermast med en latinerseil ytterst på akterenden. Scafe-farkostene hadde deres opprinnelse i den greske øya Symi, og blir også kalt «symiaki-båten» («simiaki scafi»). De største var på 15 meter i lengde med en bredde på 5 meter med et mannskap på 7 til 8 mann. Dette var et fiskefartøy som fisket svamp med dykkere som hentet opp store mengder til lasterommet.

## Eksterne lenker
* Bildegalleri av modellen Scafe
* Modell av en moderne «simiaki skafi»
Proctotrupoidea

* Austroniidae
* Diapriidae
* Heloridae
* Maamingidae
* Monomachidae
* Pelecinidae
* Peradeniidae
* Proctorenyxidae
* Proctotrupidae
* Roproniidae
* Vanhorniidae

**Proctotrupoidea** er en, sannsynligvis polyfyletisk, gruppering av insekter som hører til gruppen snyltevepser (Parasitica). Det er vanlig i dag å dele gruppen i 11 familier, men alle disse bortsett fra Diapriidae og Proctotrupidae er svært artsfattige, og man regner med at 80% av artene hører til i Diapriidae.

## Utseende
Små til store (2 – 60&nbsp;mm), slanke snylteveps, vanligvis svarte på farge. Kroppen er vanligvis langstrakt, modet relativt lite, bredere enn langt, med lange, trådformede antenner og tre punktøyne i pannen. Fasettøynene er oftest relativt små. Forkroppen (thorax) er avlang. De fleste har velutviklede vinger med tydelig årenett, men noen er vingeløse. Beina er gjerne forholdsvis korte, bakleggene kan være kølleformede. Bakkroppen er gjerne lang og slank, den kan være svært lang og tynn eller festet til forkroppen med en lang stilk.

## Levevis
Disse artene er stor sett parasitoider som utvikler seg i larver eller pupper av ulike insekter. Biologien er kjent for relativt få av delgruppene.

## Systematisk inndeling
Man regner med at Proctotrupoidea er en kunstig gruppering, og at de ulike gruppene ikke er hverandres nærmeste slektninger. En nyere klassifikasjon (http://tolweb.org/apocrita) deler dem inn i tre, antatt monofyletiske grupper: 1: Heloridae + Vanhorniidae + Pelecinidae + Proctotrupidae. 2: Roproniidae. 3: Maamingidae + Diapriidae + Austroniidae + Monomachidae (Peradeniidae og Proctorenyxidae er ikke tatt med i denne oversikten, men Peradeniidae er sannsynligvis nærmest beslektet med Heloridae).

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe parasittvepser (Parasitica) (parafyletisk)
**** delgruppe **[[Proctotrupomorpha]]**
***** Overfamilien Proctotrupoidea (trolig parafyletisk)
****** Proctotrupidae-gruppen
******* Familien Proctorenyxidae – 2 arter, Øst-Asia, usikker plassering 
******* Familien Peradeniidae – 2 arter, Australia 
******* Familien Heloridae – 12 arter, alle verdensdeler, 4 i Norge 
******* Familien Vanhorniidae – 5 arter, Amerika
******* Familien Pelecinidae – 3 arter, Amerika 
******* Familien Proctotrupidae – 320 arter, 35 i Norge 
****** Familien Roproniidae – 18 arter, ikke i Europa
****** Diapriidae-gruppen
******* Familien Maamingidae – 2 arter, New Zealand
******* Familien Diapriidae – 2300 beskrevne arter, 350 i Norge
******* Familien Austroniidae – 3 arter, Australia 
******* Familien Monomachidae – 20 arter, Australia og Sør-Amerika
## Eksterne lenker
*
Fred Rose

**Fred Rose** (født 24. august 1898 i Evansville i Indiana, død 1. desember 1954 i Nashville i Tennessee) var en amerikansk countrymusiker. 

Rose ble innvalgt i æresgalleriet Country Music Hall of Fame som en av de tre første medlemmene da det ble etablert 1961, de to andre var Jimmie Rodgers og Hank Williams.

## Referanser


## Eksterne lenker
* 
*
Pinneberg

Pinneberg er en tysk by og administrasjonssentrum for Kreis Pinneberg i Schleswig-Holstein. Byen ligger 20 km nordvest for Hamburg sentrum.

Pinneberg hadde vært brukt som tingsted i århundrer da det rundt 1200 ble bygget et slott der. I 1397 er Pinneberg første gang nevnt i offisielle dokumenter som domstol. Et nytt slott erstattet det gamle i 1472. Dette ble revet i 1720.

I Norge er kanskje navnet Pinneberg mest kjent fra romanen *[[Hva nå - lille mann?]]* (originaltittel: *Kleiner Mann, was nun?*) av forfatteren Hans Fallada, der hovedpersonen het hr. Pinneberg. Utdrag av boken var del av pensum i tysk for gymnaset, og boken solgte bra også i Norge.
## Referanser

## Eksterne lenker
* 
* Web-kamera i Pinneberg
Ydreikos varkalas

**Ydreikos varkalas** (gresk: υδραίικος βαρκαλάς) var en slags liten varkalas-båt som bygges og brukes på den greske øya Hydra. Båten benyttes som et mindre fiskefartøy på opptil åtte meters lengde. Den har eksistert siden 1800-tallet.

Denne båttypen kan oppdeles i en rekke varianter, men har en så lett konstruksjon at den i sammenligning med andre greske båter bygget i tre ikke hadde lang levealder. En rekke ulike rigginger var brukt på ydraikos varkalas som gaffelseil, latinerseil og en spesiell «sakoleva»-rigg med stang fra en liten foroverstrøken mast på forskipet. Til forskjell fra andre tradisjonelle båter innenfor den samme størrelsesorden har båttypen akterspeil.
Kypros’ kommuner

**Kypros' kommuner** er 37 kommuner på øystaten Kypros fordelt på 6 distrikter. Under er en liste over kommunene.
Trata

**Trata** er det greske ordet for tråler, men det fantes en interessant båttype på begynnelsen og midten av 1900-tallet for fiske på grunt farvann som var kalt «trata» eller tråler knyttet til den åredrevde båtens funksjon. Den er nå forsvunnet som en av de siste båtene som hatt åredrift som viktigste fremdrift på middelhavsområdet.

Trata-båten hadde et veldig spesielt spissgattet skrog på 10 til 12 meter lengde med et «nebb» kalt *spirouni* over vannlinjen på forstevnen som nedstammet fra *sperone*-baugen som hadde eksistert i mange århundrer på vestlige Middelhavet. Båten var et rofartøy med tre til seks par årer som sjelden hadde tatt seil i bruk. Riggingen bestod av en mast som kunne tars av, med en latinerseil, men de største hadde to master med latinerseil og klyverseil til spirouni-nebbet.

I 1700-tallet og 1800-tallet var trata-båtene også ideelt som et smuglerfartøy og sjørøverskip med sin hurtighet. Oftest hadde man skjult seg i en hule for deretter å gå til angrep på et skip som passerte forbi, og senere etterlatt båten på strenden mens sjørøverne kom seg opp til fjellene med byttet. Senere ble båttypen brukt som en tråler ved fiske med store netter fra øyene Samos, Spetses, Skiathos, Limnos, Syros, Kalymnos og Mytilene.

Bare én trata fremdeles eksisterer etter å ha blitt bygd som en velstående privatbåt i 1929.
Chaniotiki gaitis

En **chaniotiki gaitis** var en tradisjonell gresk fiskebåt fra Kreta. Båten hadde et lite akterspeil og et skansekledd dekk som var buet mellom relingene. Skroget hadde en lengde på opptil ti meter. Forut på båten er en bakk og en liten mast. Masten heller sterkt forover for en «sakoleva» rigging.

## Eksterne lenker
* Gresk tradisjonell båt (gresk)
Château de Chalus-Chabrol

**Château de Chalus-Chabrol** er en middelalderfestning i den franske kommunen Châlus i departementet Haute-Vienne. Festningen dominerer byen Châlus. Den består i dag av en frittstående sirkelrund borgtårn fra 1100-tallet og en boligbygning som ble reist en gang mellom 1000- og 1200-tallet, utvidet på 1600-tallet.

Festningen beskyttet tilgangen til Limoges fra sør og nord-sør-ruten mellom Paris og Spania, foruten også oldtidens øst-vest-rute som knyttet Middelhavet med Atlanterhavet. Festningen var også i sin tid tilknyttet César de Borja (drept 1507), en av den katolske kirkes kardinaler.

Festningen er mest berømt for at den engelske kongen Rikard Løvehjerte døde her fra et skudd fra armbrøst da han beleiret festningen i 1199 i et lite lokalt oppgjør mot en baron som kongen ville tukte til lydighet, vicomte Aimar V av Limoges. Kongens innvoller er begravd i festningens kapell mens øvrige deler er begravd andre steder, i Poitou, i Normandie, og i Anjou.

Château de Chalus-Chabrol har blitt listet som et historisk monument, *monument historique*, av det franske kulturdepartement siden 1925. Festningen var åpnet for besøkende fram til 2006, men ble solgt samme år og tilgang fra offentligheten er ikke lenger mulig.

## Referanser


## Eksterne lenker
* Det franske departements database, nettinngang for Château de Chalus-Chabrol (fransk)
Varkalas

**Varkalas** var et gresk fartøy fra 1800-tallet som hadde kort og drektig skrog med speil i akterenden og en loddrett klipperbaug. Denne båttypen brukes hovedsakelig i den østlige delen av Egeerhavet som fraktfartøy bygget på flere øyer deriblant Rhodos i Dodekanesene og øygruppen Kykladene.

Båttypen som kunne ha en lastekapasitet på opptil 250 tonn på øya Spetses, eksisterte ikke lenge i nyere tid og betegnelsen har blitt overført til å dekke alle båter, uansett størrelse, med akterspeil. En båt med akterspeil blir dermed også kalt «varkalas». 

Et typisk kjenntegn på den store varkalasen er baugen som i rund form brått stoppes og akterspeilet som ble et slags overheng. Denne båttypen kunne ha ulike rigginger, men hadde to master med luggerseil forrest og gaffelseil akter på slutten av 1800-tallet.

## Eksterne lenker
* Bildegalleri av Varkalas båten
Santala

**Santala** var et fiskefartøy for innbyggerne langs Marmarahavet som var fiskerikt i fortiden. Denne båttypen var tatt i bruk som et flyktningsskip for de greske fordrevne fra Tyrkia i 1922 under en begivenhet som i gresk historie blir kalt *katastrofi*, «katastrofen» med den tyrkiske fordrevelsen av den innfødte greske befolkningen på Anatolia. Mange titusener reddet seg på fiskefartøyene fra Marmarahavet, og noen få har blitt bevart som minne om dette.

Santala-båtene var bygget i forskjellige størrelser etter antall årer, de mindre med to par årer kalles «*kountelo*» eller «*koudelo*», de større med tre til fire par årer kalles «*bougiante*» eller «*bouyiante*», de største hadde opptil syv par årer. En slik båt var spissgattet med lav fribord og sterke farger på relingen som åretoftene var satt på for årene med en lav stevnskjegg som bøyet seg opp og bakover. Båttypen som hadde åredrift som deres fremdrift for fiskeri, var kjent for å være manøverbart med en stor hastighet og hadde aldri seil.

De største på syv par årer hadde en lengde på 17,4 meter med et skrog som var en grunngående båt med flatt bunn og smal kjøl. Roere satt på benkene litt forut for at akterskipet skulle brukes for å sette ut fiskeutstyret med garn. Et typisk kjenntegn ved denne båttypen var de sterke dekorerte topper av forstevnen ytterst ute på baugen.

## Eksterne lenker
* Neos Marmaras
Lee Cheol-ha

**Lee Cheol-ha** (이철하, født 12. september 1970 i Seoul i Sør-Korea) er en sørkoreansk filmregissør og manusforfatter. 

## Filmografi
* *[[Love Me Not]]* (2006) 
* *[[Story of Wine]]* (2008) 

## Eksterne lenker
* 
*  (engelsk)
* Lee Cheol-ha at HanCinema (engelsk)
Oktett

**Oktett** er en gruppe på åtte elementer. Ordet benyttes i mange sammenhenger:

* Oktett (musikk) &ndash; musikkgruppe med åtte instrumenter
* Oktett (data) &ndash; en serie av åtte bits som former en enkel byte. Er ofte benyttet for nettverk og RPC requester for kommentarer av IETF, Internet Engineering Task Force. 
* Oktett (Christensen) &ndash; en ballett av Willam Christensen (1958)
* Oktett (Martins) &ndash; en ballett av Peter Martins (2003)
William Farre

**William Andrew Farre** (født **William Johnsen** 1. august 1874 i Trondheim, død 5. april 1950 i Oslo) var en norsk musiker og dirigent som i 1901 etablerte Møllergata skoles musikkorps og slik sett er kjent som skolemusikk-korpsenes far.

Han ledet Frelsesarmeens orkester i Stavanger 1895, og spilte også i Frelsesarmeens stabsmusikkorps. Senere startet han William Johnsens musikkforlag og utsalg i Kristiania. Firmaet lagde noter for musikkorps og selv komponerte han mellom annet *Guttene kommer*. Hans forlag hadde planer om å ta lydopptak av hundre norske dialekter, men det ble bare fire. Til gjengjeld reiste Johnsen/Farre rundt og gjorde ca. 100 opptak av folkemusikk. 
Farre tok sitt nye etternavn Farre i 1915.

## Referanser
Ahrensburg

**Ahrensburg** er en by i Schleswig-Holstein, Tyskland. Den tilhører Metropolregion Hamburg og ligger i Stormarn, omtrent 25&nbsp;km nordøst for Hamburg. Befolkningen var på 31 276 innbyggere i 2010.

Viktige severdigheter er renessanseslottet fra 1595, og den tilhørende slottskirken med sine fattighus.
Ruiner av Arnesveldeslottet fra ca. 1200 er fortsatt synlige i skogen sør for byen.

Den tidligmesolittiske Ahrensburgkulturen har navn etter de første boplassene fra denne. De ble funnet like utenfor byen av Alfred Rust tidlig på 1930-tallet.

Før 1867 het byen Woldenhorn. Ahrensburg fikk bystatus i 1949, og hadde da 17 775 innbyggere.

Vennskapsbyer er Esplugues de Llobregat (Spania), Feldkirchen in Kärnten (Østerrike), Ludwigslust (Tyskland) og Viljandi (Estland).

## Referanser


## Eksterne lenker
* 
* Ahrensburg Slott
Alkmaar

**Alkmaar** (vestfrisisk *Alkmare*) er en kommune og by i Nederland i provinsen Noord-Holland med omtrent 95&nbsp;000 innbyggere. Alkmaar er kjent for sitt tradisjonelle ostemarked.

## Beliggenhet
Alkmaar ligger nord i provinsen Noord-Holland, i den nordvestlige delen av Nederland. Byen ligger like bak sanddynene, og strendene i  Egmond aan Zee og Bergen aan Zee ligger kun et par kilometer vest for byen. Målt i en rett linje ligger den nederlandske hovedstaden Amsterdam 30 kilometer sør for Alkmaar.

## Historie
Alkmaar ble først nevnt på 900-tallet og fikk bystatus i 1254. De eldste delene av Alkmaar ligger på en gammel sandbanke som ga vern mot havet i middelalderen. Resten av byen liger bare noen meter over havet og består av en av de eldste polderene som eksisterer.

I 1573 klarte byen å stå imot en beleiring fra spanske styrker ledet av Fernando Álvarez de Toledo av Alba. Alkmaar var den første byen i Nederland som ble frigjort fra den spanske okkupasjonen og dette var et vendepunkt i åttiårskrigen.

Seieren ga opphav til uttrykket *Bij Alkmaar begint de victorie* («Seier begynner i Alkmaar»). Hendelsen blir fremdeles feiret hvert år den 8. oktober i byen, dagen da beleiringen tok slutt.

I 1799, under de franske revolusjonskrigene, erobret en engelsk-russisk styrke byen, men ble til slutt overvunnet i slaget ved Castricum. Den franske seieren ble minnet på Triumfbuen i Paris som «Alcmaer».

Noordhollandsch Kanaal åpnet i 1824 og ble gravd gjennom Alkmaar. I 1865 ble det åpnet jernbaneforbindelse mellom Alkmaar og Den Helder og i 1867 mellom Alkmaar og Haarlem.

## Severdigheter
Alkmaar er mest kjent for osten sin. Hver fredag bli det tradisjonelle ostemarkedet avholdt med menn i hvite drakter og stråhatter som bærer de store ostene på bårer frem til vektskålene.

Alkmaar har mer enn fire hundre monumenter, Waag fra det fjortende århundre, den praktfulle rådhuset, Grote Kerk, mange gårdsrom, fasader og kanaler. Stedelijk Museum er moro for ung og gammel.


Fil:Almaar 1573.jpg|Slaget ved Alkmaar 1573
Fil:2015 Alkmaar-Käsemarkt.jpg|Ostemarkedet
Fil:2015 Alkmaar-Altstadt.jpg|Gamlebyen
Fil:Alkmaar2017DeWaag.jpg|De Waag
Fil:Alkmaar2017Zijdam.jpg|Zijdam
Fil:Alkmaar2017Fnidsen.jpg|Fnidsen
Fil:Alkmaar2017Hekelstraat.jpg|Hekelstraat
Fil:Nederland 042.jpg.jpg
Fil:Nederland 041.jpg.jpg


## Referanser


## Eksterne lenker

* 
* Nederlandsk ostemuseum
* Nasjonalt ølmuseum
* Beatles-museum
* VVV / Turistkontor
Flat skatt

**Flat skatt** er en skatt hvor alle betaler den samme andelen av inntekten i skatt uavhengig av inntektsnivå og inntektssammensetning. Dette innebærer at marginalskatten alltid er lik gjennomsnittsskatten. Land som har flat skatt på inntekt inkluderer blant annet Grønland og Estland.

## Referanser


## Litteratur
* NOU 1999: 7 Flatere skatt
Fiskerstrand Verft

**Fiskerstrand Verft AS** er et verft i Fiskerstrand i Sula kommune i Møre og Romsdal.
Verftet ble grunnlagt i 1909 som *Fiskerstrand Slip & Motorverksted* av Peder E. Fiskerstrand. Verftet står for både nybygg og reparasjon av ferjer og fiskebåter. Tørrdokken kan holde fartøyer opp til 150 meter.

Verftet samarbeider med det litauiske Western Shipyard, og de to eier 50 % hver i fellesforetaket Fiskerstrand BLRT AS.

## Eksterne lenker
* Firmaets nettsted
* Fiskerstrand BLRT
Alice Norin

**Alice Sofia Norin** (født 21. juni 1987 i Stavanger) er en modell og skuespiller som har gjort karriere i Indonesia.

Norin debuterte som modell i en alder av 13 år. Siden har hun spilt i flere filmer og også hatt roller i flere indonesiske såpeoperaer. Siden 2007 har hun vært gift med DJ Riri Mestica fra Sundaøyene. 

## Eksterne lenker
* 
*
Tessitura

**Tessitura** (flertall *tessiture*, italiensk: *tekstur*) er den delen av en sangers stemmeomfang som kan benyttes til musikalske uttrykk.

Tessituraen har et snevrere omfang enn det fysiologisk mulige stemmeregisteret. Til tessituraen hører de tonene som en sanger over tid kan holde med god klang, i den klangfargen og med det nødvendige volumet som kreves for et rolleparti uten at det oppstår fysiologiske skader hos sangeren.

Hos mange sangere begynner tessituraen ca. en kvint over den dypeste tone som er fysiologisk mulig og ender ca. en kvint under den høyest mulige tonen.

I klassifiseringen av operapartier betegner begrepet også det stemmeomfanget som kreves for en operarolle.

## Litteratur
* Rudolf Kloiber: *Handbuch der Oper*. Bärenreiter, Kassel/München 2006, 
* Peter Michael Fischer: *Die Stimme des Sängers*.

## Se også
*Register
Hull classification symbol

**Hull classification symbol** er et system for identifisering av skipstyper i Den amerikanske marinen. Mange andre europeiske mariner og Samveldet av nasjoner bruker et lignende system med pennantnummer. Et hull classification-symbol består alltid av minst to bokstaver og et eller flere tall. Kombinasjonen av bokstaver og tall gir en unik identifisering av skipet.

Dersom skip gjennomgår omfattende ombygginger eller får helt nye oppgaver, kan det også få nytt symbol. Siden systemet ble tatt ibruk i 1907 har det blitt forandret flere ganger, og skip kan ha fått nye symbol på grunn av omorganiseringer uten at det er gjort ombygginger. I 1975 gjennomførte den amerikanske marinen en omfattende omklassifisering av kryssere, fregatter og eksortefartøyer slik at systemet samsvarte med klassifiseringer brukt av andre nasjoner.

Skip som har et hull classification-symbol som begynner med W, tilhører Den amerikanske kystvakten. Skip som har et hull classification-symbol som begynner med T- tilhører Military Sealift Command og har stort sett sivilt personell ombord.

Mange av symbolene i tabellen under er ikke lenger i aktiv bruk i den amerikanske marinen.

## Krigsskip

### Hangarskip

### Overflatekrigsskip

### Undervannsbåter

## Referanser
Bea Arthur

**Beatrice Arthur** (født **Bernice Frankel**; 13. mai 1922, død 25. april 2009), også kjent som **Bea Arthur**, var en amerikansk skuespillerinne. Hun var kjent for rollen som Maude Findlay i situasjonskomediene *[[All in the Family]]* (1971–72) og *[[Maude (TV-serie)|Maude]]* (1972–78) og rollen som Dorothy Zbornak i situasjonskomedien *[[Pantertanter]]* (1985–92). Arthur vant Emmy-priser for begge rollene. Hun vant Tony-prisen for beste kvinnelige birolle i en musikal for rollen som Vera Charles i *[[Mame (musikal)|Mame]]* 
(1966).

## Referanser


## Eksterne lenker
* 
* 
* 
*
Håvard B. Øvregård

**Håvard Bjørkedal Øvregård** (født 1975) er en norsk organisasjonsmann. Han var leder av Noregs Mållag fra 2009 til april 2013.

Øvregård har tidligere vært landstyremedlem i Norsk Målungdom, leder i Kringkastingsringen 2006–2009, leder i Norges Gymnasiastsamband 1995–1996, styremedlem i Landsrådet for Norges barne- og ungdomsorganisasjoner 1996–1998, styremedlem i Det europeiske ungdomsforum 1998–2002, nestleder i Høyres Studenterforbund 2004–2005 og varamedlem til Høyres sentralstyre 2004–2005. 

Øvregård er seniorrådgiver innen breddeidrett, organisasjon og utvikling i Norges idrettsforbund.

## Referanser
Skyte inn jula

**Skyte inn jula** er en gammel tradisjon som forsvant de fleste steder i Norge på midten av 1800-tallet. Det skulle skytes tre skudd på julaften for å markere at jula hadde satt inn. Noen steder ble det ikke skutt mer enn ett skudd, andre opp i fem skudd. Noen steder som i Verdal ble det skutt gjennom hele julenatta. Tidspunktet har variert noe de forskjellige stedene. Noen få steder har tradisjonen fortsatt.

Bakgrunnen for tradisjonen er ukjent, men hovedsakelig følger forklaringene to hovedretninger, enten at skytingen skulle være for å skremme Oskorei eller at det var for å varsle folk langt inne på åsene om at nå ringte kirkeklokkene. Etter at det var skutt tre skudd ble det malt kors over dører og på alt løs redskap, og kjelker ble snudd slik at ski eller meier vendte opp.

I bygdene Hølera, Garthus, Flatdal i Seljord og Begnadalen i Sør-Aurdal (Innlandet) lever tradisjonen fortsatt, og det skytes klokken 14 på juleaften. De tradisjonstro bruker rifler og i noen tilfeller eldre våpen, mens det også brukes sprengstoff av de som vil markere litt ekstra.

Skikken lever også i beste velgående i Bleskestad, og i Førlandskrinsen/Ulvagrendo, som er grender beliggende i Suldal kommune (Rogaland).  Tre skudd blir avfyrt kl 17.00, etter gammel tradisjon for å holde tusser og rovdyr borte, slik at både folk og husdyr får en fredelig jul.

i Ljørdalen lengst øst i Trysil kommune lever også skikken. Det skytes kl. 17.00, umiddelbart etter første klemtet i kirkeklokka. De som bor nærmest, begynner, deretter sprer det seg rundt. De som bor for langt unna til å høre klokkene, lytter etter børseskudd og/eller følger godt med på klokka. Før ca. 1960 ringte kirkeklokkene jula inn kl. 18.00, og det ble sjølsagt skutt da. Noen oppi grenda Skåret, som bor for langt unna til å høre kirkeklokkene, holder ennå på det tidspunktet. 

## Referanser


## Litteratur
* Bjørndal, Ivar; *Toppen av alt var jula*, 2008
Gassbasert industri i Norge

**Gassbasert industri i Norge** finnes på Grenland og Tjeldbergodden industrianlegg. Av naturgass som produseres på norsk kontinentalsokkel, ilandføres 80 % mens 20 % eksporteres. Fra gassbehandlingsanleggene i Norge går mesteparten til eksport. Høye gasspriser i Europa gjør innenlandsk utnyttelse lite lønnsom. For eksempel er Kårstø gasskraftverk ikke kommet i normal drift grunnet ulønnsomhet.
Lillian Disney

**Lillian Marie Disney** (pikenavn **Bounds**; født 15. februar 1899, død 16. desember 1997) var gift med Walt Disney fra 1925 og til han døde i 1966.

Hun arbeidet som tegner i hans filmstudio, og er kreditert for en del filmer. Det var ifølge hennes selvbiografi hun som satte navn på figuren Mickey Mouse (Mikke Mus), som Walt Disney selv ville kalle Mortimer.

## Referanser


## Eksterne lenker
*